钦定古今图书集成/理学汇编/学行典/第279卷 > 颜氏家训 > 《题渊明归去图》卢挚
## 钦定古今图书集成/理学汇编/学行典/第279卷 > 颜氏家训 > 《题渊明归去图》卢挚

“留侯晚节从赤松，武侯早岁称卧龙。”仇秦复汉身始
终，渊明初非避俗翁。两侯大节将无同，阳秋甲子怯
王正。特笔宛有长沙雄，易地灞上祁山功。王弘何恨
奉吾足，督邮能芥平生胸。归来种豆南山中，斜川只
许桃源通。门前垂柳春濛濛，落絮不与江波东。环堵
萧然吾未穷，北窗尽有羲皇风。画图不尽千古意，诗
成一笑浮云空。